DOMES ĀRKĀRTAS SĒDES PROTOKOLA PIELIKUMS

Olainē

2022.gada 8.jūlijā Nr.9

2.p.

**Par aizņēmuma saņemšanu prioritāram investīciju projektam “Apgaismojuma tīkla izbūve Valsts vietējais autoceļš V12 Jāņupe – Mežsētas – Zīles, Olaines pagasts, Olaines novads”**

*Tiek dots vārds: Elīnai Grūbai, Kristapam Kauliņam, Mārim Vanagam, Līgai Gulbei*

Ievērojot likuma “Par valsts budžetu 2022.gadam” 10.panta otrās daļas 4.punktu (…*ne vairāk kā diviem noteiktiem prioritāriem investīciju projektiem, kas atbilst pašvaldības attīstības programmas investīciju plānam, ar maksimālo pašvaldības kopējo aizņēmumu summu 2022.gadā 1 000 000 euro apmērā*…), Olaines novada pašvaldība ir sagatavojusi prioritāro investīciju projekta “Apgaismojuma tīkla izbūve Valsts vietējais autoceļš V12 Jāņupe – Mežsētas – Zīles, Olaines pagasts, Olaines novads” (turpmāk - Projekts) pieteikumu valsts aizņēmuma saņemšanai Valsts kasē.

Projekts saņēmis Vides aizsardzības un reģionālās attīstības ministrijaspozitīvu atzinumu.

Aizņēmuma galvenais mērķis – realizēt Projektu, kas atbilst pašvaldības attīstības programmas investīciju plānam.

Projekts tiks īstenots atbilstoši “OLAINES NOVADA ATTĪSTĪBAS PROGRAMMA 2014.-2020. GADAM”, M3 Vides un infrastruktūras attīstība, VTP3 Mobilitātes, infrastruktūras kvalitātes un publiskās ārtelpas vides kvalitātes paaugstināšana, RV3.1.Transporta infrastruktūra, U3.1.1. Attīstīt ielu un ceļu infrastruktūru, R 3.4 Uzlabot satiksmes drošību pilsētā un ciemos. Investīciju plānā Nr.p.k. 37. Apgaismojuma tīkla izbūve – “Valsts vietējais autoceļš V12 Jāņupe – Mežsētas – Zīles, Olaines novads”.

Izsludinātais publiskais iepirkums “Apgaismojuma līniju izbūves darbi Olaines novadā” (<https://www.eis.gov.lv/EKEIS/Supplier/Procurement/82007>) ir noslēdzies. Projekta būvniecības kopējās izmaksassastāda – EUR 248 161,89, tajā skaitā PVN EUR 43 069,42 *(nepieciešamais aizņēmums Valsts kasē)*.

Ņemot vērā iepriekš minēto un, pamatojoties uz likuma “Par pašvaldībām” 14.panta otrās daļas 5.punktu, 15.panta pirmās daļas 2.punktu, 21.panta pirmās daļas 19. un 27.punktu, likuma „Par budžetu un finanšu vadību” 41.panta piekto daļu, likuma „Par pašvaldību budžetiem” 22.panta pirmo daļu un 24.pantu, Ministru kabineta 2019.gada 10.decembra noteikumiem Nr.590 “Noteikumi par pašvaldību aizņēmumiem un galvojumiem”, atklāti balsojot ar 8 balsīm par – L.Gulbe, A.Geržatovičs, M.Vanags, A.Čmiļs, D.Ļebedevs, J.Precinieks, K.Kauliņš, J.Kuzmins, pret nav, atturas nav, **dome nolemj:**

1. Ņemt vidējā termiņa aizņēmumu ***EUR 248 161,89*** (divi simti četrdesmit astoņi tūkstoši viens simts sešdesmit viens *euro* 89 centi) apmērā prioritārā investīciju projekta “Apgaismojuma tīkla izbūve Valsts vietējais autoceļš V12 Jāņupe – Mežsētas - Zīles, Olaines pagasts, Olaines novads” īstenošanai ar aizņēmuma atmaksas termiņu 10 (desmit) gadi, ar Valsts kases noteikto procentu likmi, kas tiek fiksēta uz 10 (desmit) gadiem, ar aizņēmuma izņemšanu 2022.gadā, uzsākot vidējā termiņa aizņēmuma pamatsummas atmaksu ar 2024.gadu.
2. Garantēt aizņēmuma atmaksu no Olaines novada pašvaldības budžeta.
3. Uzdot:
	1. domes priekšsēdētājam vērsties Pašvaldību aizņēmumu un garantiju kontroles un pārraudzības padomē ar lūgumu atļaujas saņemšanai ilgtermiņa aizņēmumam Valsts kasē;
	2. Finanšu un grāmatvedības nodaļai sagatavot nepieciešamos dokumentus iesniegšanai:
		1. Pašvaldību aizņēmumu un garantiju kontroles un pārraudzības padomē;
		2. Valsts kasē aizdevuma saņemšanai.
4. Kontroli par lēmuma izpildi uzdot attīstības nodaļas vadītājai.

Sēdes vadītāja L.Gulbe